
ব্র্যাক বিশ্ববিদ্যালয়ে নবীনবরণ
নিজস্ব প্রতিবেদক | শনিবার, ১০ জানুয়ারী, ২০১৫

ব্র্যাক বিশ্ববিদ্যালয়ের মহাখালী ক্যা¤পাসে নবীনবরণ (স্প্রিং সেমিস্টার, ২০১৫) ১০ জানুয়ারী অনুষ্ঠিত হয়। অনুষ্ঠানের প্রধান অতিথি ছিলেন উপাচার্য প্রফেসর সৈয়দ সাদ আন্দালিব। তরুণ শিক্ষার্থীদের উদ্দেশ্যে বক্তৃতা দেন উপ-উপাচার্য প্রফেসর ফুয়াদ হাসান মল্লিক , প্রফেসর জিয়াউদ্দিন আহমদ, চেয়ারম্যান, ম্যাথম্যাটিকস এন্ড ন্যাচারাল সায়েন্স, ব্র্যাক ইন্সটিটিউট অফ ল্যাক্সগুয়েজ এর পরিচালক লেডী সৈয়দা সারওয়াত আবেদ, স্টুডেন্ট অ্যাফেয়ার্স এবং টিচিং অ্যান্ড লার্নিং সেন্টারের ডীন প্রফেসর রিয়াজ পার্থ খান এবং ইংরেজি ও মানবিক অনুষদের প্রধান প্রফেসর ফিরদৌস আজিম।
অনুষ্ঠানে ব্র্যাক বিশ্ববিদ্যালয়ের ট্রেজারার সুখেন্দ্র কুমার সরকার, রেজিস্ট্রার মুহাম্মদ সহুল আফজালসহ সকল শিক্ষক-কর্মকর্তা এবং বর্তমান ছাত্র-ছাত্রীরা নবীন শিক্ষার্থীএবং তাদের অভিভাবকদের উষ্ণ অভ্যর্থনা জানান।
প্রফেসর আন্দালিব সম্মিলিত সহযোগিতা এবং নিয়মিত পড়াশুনার ওপরে জোর দেন এবং শিক্ষা ক্ষেত্রে ব্র্যাক বিশ্ববিদ্যালয়ের সর্বাঙ্গীণ উন্নয়নভিত্তিক আদর্শের উপর আলোকপাত করেন। পাশাপাশি সংশ্লিষ্ট বক্তারা ছাত্র-ছাত্রী ও অভিভাবকদের সঙ্গে মতবিনিময় করেন যার বিষয়বস্তু ছিল ব্র্যাক বিশ্ববিদ্যালয়ের নিয়ম-নীতি, ক্যা¤পাস জীবন, সংস্কৃতি ও কৃষ্টির অনুশীলন, শিক্ষা ও সামাজিক দায়বদ্ধতা ইত্যাদি। এছাড়াও ভিডিও উপস্থাপনার মাধ্যমে বিশ্ববিদ্যালয়ের সাভার ক্যা¤পাসের আবাসিক সেমিস্টার, লাইব্রেরী ও এলামনাই সাফল্য তুলে ধরা হয়।

